
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1380 

6 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία παραλαβής αφορολογήτων αλκοολού- 
χων και καπνικών προϊόντων από το Επιτελείο 
του Σώματος Ανάπτυξης του ΝΑΤΟ στην Ελλά¬ 
δα (ΗΟ ΝϋΟ-ΟΒ) που εδρεύει στη Θεσσαλονίκη 

καθώς και από τα αλλοδαπά στελέχη του. 1 

Καθιέρωση υπερωριακής απασχόλησης δώδεκα (12) 
αστυνομικών υπαλλήλων που έχουν διατεθεί για 
την προσωπική ασφάλεια του Δημάρχου Αθηναί¬ 
ων και του επικεφαλής του Συνδυασμού «Αθήνα 


Πόλη της ζωής μας». 2 

Επιχορήγηση της Ιερός Μητροπόλεως Αλεξανδρου- 
πόλεως, Τραϊνουπόλεως και Σαμοθράκης για το 
οικονομικό έτος 2013. 3 


Επιχορήγηση του ΝΠΙΔ «Ορθόδοξη Ακαδημία Κρήτης».. 4 
Χαρακτηρισμός ως κινητών μνημείων 6 εικόνων βη¬ 
μοθύρου (μετάλλια) και 9 φορητών εικόνων, έρ¬ 
γων του Κωνσταντίνου Παρθένη, στον Ιερό Ναό 


Αγίου Αλεξάνδρου Παλαιού Φαλήρου. 5 

Συμπληρωματικά μέτρα σχετικά με το θεσμό του 
εγκεκριμένου εμπόρου στον τομέα των νωπών 
οπωροκηπευτικών, σε εφαρμογή του άρθρου 12 

του Καν. (ΕΕ) 543/2011 της Επιτροπής. 6 

Συμπληρωματικός καθορισμός περιοχών υλοποίησης 
του σχεδίου προώθησης της κατανάλωσης φρού¬ 
των στα σχολεία το σχολικό έτος 2012-2013. 7 

Τροποποίηση της υπ’ αριθμ. 3015/30/6 από 23-3-2009 
απόφασης «Καθορισμός όρων ασφαλείας κατα¬ 
στημάτων πιστωτικών ιδρυμάτων» (Β' 536). 8 


ΑΠΟΦΑΣΕΙ Σ 

Αριθμ. Δ18Α 5019936 ΕΞ2013 (1) 


Διαδικασία παραλαβής αφορολογήτων αλκοολούχων 
και καπνικών προϊόντων από το Επιτελείο του Σώ¬ 
ματος Ανάπτυξης του ΝΑΤΟ στην Ελλάδα (ΗΘ ΝϋΟ 
<3Η) που εδρεύει στη Θεσσαλονίκη καθώς και από 
τα αλλοδαπά στελέχη του. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 68 παράγραφος 1γ) του 
ν. 2960/01 «Εθνικός Τελωνειακός Κώδικας» (ΦΕΚ 265/Α'), 


όπως ισχύουν, με τις οποίες έχουν ενσωματωθεί στην 
εθνική νομοθεσία οι διατάξεις του άρθρου 12 παράγρα¬ 
φος 1γ) της Οδηγίας 2008/118/ΕΚ σχετικά με το γενικό 
καθεστώς των ειδικών φόρων κατανάλωσης και για την 
κατάργηση της Οδηγίας 92/12/ΕΟΚ, καθώς και τις δια¬ 
τάξεις της παραγράφου 4 του ιδίου άρθρου και νόμου. 

2. Τις διατάξεις του άρθρου 27 του ν. 2859/00 «Κύρωση 
Κώδικα ΦΠΑ» υποπερίπτωση γγ της περίπτωσης στ 
της παραγράφου 1, με την οποία ενσωματώνεται στο 
εθνικό μας δίκαιο η περίπτωση η της παραγράφου 1 
του άρθρου 143 και η περίπτωση γ της παραγράφου 1 
του άρθρου 151 της οδηγίας ΦΠΑ αριθ. 2006/112/ΕΚ του 
Συμβουλίου. 

3. Τις διατάξεις του άρθρου 15 παράγραφος 2 περ. 
ζ) του ν. 2826/00 «Κύρωση της Συμφωνίας μεταξύ της 
Ελληνικής Δημοκρατίας και του Ανώτατου Στρατηγεί¬ 
ου Συμμαχικών Δυνάμεων Ευρώπης (8ΗΑΡΕ) για τους 
ειδικούς όρους που θα διέπουν την εγκατάσταση και 
λειτουργία Διεθνών Στρατηγείων στην Ελληνική Επικρά¬ 
τεια» (ΦΕΚ 92/Α') καθώς και των παραγράφων 2, 6 και 9 
του Παραρτήματος της συμπληρωματικής Συμφωνίας. 

4. Τις διατάξεις της παραγράφου 9 του Τμήματος III 
του ν. 3735/09 «Κύρωση του Μνημονίου Κατανόησης 
(ΜθπιοΓαηάυπι οί υπάθΓεΙαηάίηρ) μεταξύ του Υπουργεί¬ 
ου Εθνικής Αμυνας της Ελληνικής Δημοκρατίας ... που 
αφορά την επάνδρωση, χρηματοδότηση και υποστήριξη 
του Επιτελείου του Σώματος Ανάπτυξης του ΝΑΤΟ στην 
Ελλάδα (Ηθ3άηυ3ΓΐθΓ3 ΝΑΤΟ ΟάρΙογβάΙθ Θοιρε-ΘΐΌβοθ- 
ΗΘ ΝΘΘ-ΘΒ)...» (ΦΕΚ ΙΙ/Α'). 

5. Τις διατάξεις του άρθρου 14 του Πρωτοκόλλου του 
Συμβουλίου του Βορείου Ατλαντικού ν. 2799/54 (ΦΕΚ 63/ 
Α') «Περί κυρώσεως της εν Λονδίνω υπογραφείσης την 
19ην Ιουνίου 1951 Συμβάσεως μεταξύ των Κρατών-Μελών 
της Συνθήκης του Βορείου Ατλαντικού επί του νομικού 
καθεστώτος των δυνάμεων αυτών και του εν Παρισίοις 
υπογραφέντος την 28ην Αυγούστου 1952 Πρωτοκόλλου 
επί του νομικού καθεστώτος των διεθνών στρατιωτικών 
Αρχηγείων των εγκαθιδρυομένων συμφώνως προς την 
Συνθήκην του Β. Ατλαντικού». 

6. Το Π.Δ. 185/2009 «Ανασύσταση του Υπουργείου Οι¬ 
κονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και υπαγω¬ 
γή στο Υπουργείο Εσωτερικών της Γ ενικής Γ ραμματεί- 
ας Μακεδονίας - Θράκης και της Γ ενικής Γ ραμματείας 

Αιγαίου και Νησιωτικής Πολιτικής» (ΦΕΚ 213/Α'), καθώς 
και το ΠΔ 189/2009 «Καθορισμός και ανακατανομή αρ¬ 
μοδιοτήτων των Υπουργείων» (ΦΕΚ 221/Α'). 

7. Τις διατάξεις του Π.Δ. 63/2005 (ΦΕΚ 98/ Α722.04.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

8. Την αριθμ. 05513ΕΞ/9-7-2012 (ΦΕΚ 2105/Β79-7-2012) 
απόφαση του Πρωθυπουργού και του Υπουργού Οικονο¬ 
μικών περί καθορισμού αρμοδιοτήτων του Υφυπουργού 
Οικονομικών. 

9. Ότι με τις διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού, δε¬ 
δομένου ότι θεσπίζεται διαδικασία για την εφαρμογή 
διατάξεων των ν. 2960/01 και 2859/00, αποφασίζουμε: 

Αρθρο 1 

Πεδίο εφαρμογής 

1. Δικαιούχο πρόσωπα για την παραλαβή των αφο¬ 
ρολογήτων αλκοολούχων ποτών και καπνικών προϊό¬ 
ντων με απαλλαγή από τον αναλογούντα ειδικό φόρο 
κατανάλωσης και το ΦΠΑ σύμφωνα με την κατωτέρω 
διαδικασία είναι: 

α) το Γενικό Επιτελείο του Σώματος Ανάπτυξης του 
ΝΑΤΟ στην Ελλάδα (ΗΟ ΝϋΟ-ΟΒ) και 
β) τα αλλοδαπά μέλη του Επιτελείου, καθώς και τα 
εξαρτώμενα από αυτά πρόσωπα. 

2. Η παραλαβή από το Γενικό Επιτελείο του Σώματος 
Ανάπτυξης του ΝΑΤΟ στην Ελλάδα (ΗΟ ΝϋΟ-ΟΒ) αφο¬ 
ρολόγητων αλκοολούχων ποτών και καπνικών προϊό¬ 
ντων για αποκλειστικά υπηρεσιακή χρήση (περίπτωση 
Ια) είναι δυνατή σε λογικές ποσότητες και πάντοτε 
ανάλογα με το συγκεκριμένο κάθε φορά σκοπό για 
τον οποίο τα εν λόγω είδη προορίζονται να χρησιμο¬ 
ποιηθούν. 

3. Οι ποσότητες των αλκοολούχων ποτών και καπνι¬ 
κών προϊόντων που δύνανται να παραλαμβάνουν τα αλ¬ 
λοδαπά μέλη του Επιτελείου, καθώς και τα εξαρτώμενα 
από αυτά πρόσωπα (περίπτωση 1β) με απαλλαγή από τις 
αναλογούσες επιβαρύνσεις ανά μήνα δεν υπερβαίνουν 
τις ακόλουθες ποσότητες: 

α)Έξι (6) φιάλες αποσταγμένων οινοπνευματωδών, 
λικέρ ή ενισχυμένων κρασιών (ενδιάμεσων προϊόντων), 
β) Χίλια διακόσια (1.200) τσιγάρα ανά μέλος της δυ- 
νάμεως ή του πολιτικού προσωπικού, συμπεριλαμβανο¬ 
μένων των εξαρτημένων από αυτά προσώπων ηλικίας 
άνω των 18 ετών. 

Άλλα προϊόντα καπνού υποκαθίστανται για το σύνολο 
ή μέρος αυτής της κατανομής με τις εξής κλίμακες: 

α)Ένα πούρο (ή παρόμοιο είδος) που ζυγίζει λιγότερο 
από 3 γραμμάρια = 3 τσιγάρα. 

β)Ένα πούρο (ή παρόμοιο είδος) που ζυγίζει περισ¬ 
σότερο από 3 γραμμάρια = 6 τσιγάρα, 
γ) Πενήντα γραμμάρια καπνού = 100 τσιγάρα. 

4. Τα μέλη του Επιτελείου και τα εξαρτημένα από αυτά 
πρόσωπα δύνανται να αγοράζουν αφορολόγητο κρασί, 
μπύρα και μπύρα αίθ για δική τους χρήση σε λογικές 
ποσότητες χωρίς συγκεκριμένο όριο. 

5. Τα προϊόντα που παραλαμβάνονται από τα δικαιού¬ 
χο πρόσωπα της περίπτωσης β της παραγράφου 1 του 
παρόντος άρθρου προορίζονται για την αποκλειστική 
κάλυψη των πραγματικών αναγκών τους, καθώς και των 
αναγκών των εξαρτημένων από αυτά προσώπων. 


Αρθρο 2 

Διαδικασία παραλαβής 

1. Για την παραλαβή αφορολογήτων αλκοολούχων 
ποτών και καπνικών προϊόντων από το Γ ενικό Επιτελείο 
του Σώματος Ανάπτυξης του ΝΑΤΟ στην Ελλάδα (ΗΟ 
ΝϋΟ-ΟΒ) κατατίθεται στην αρμόδια τελωνειακή αρχή 
ελέγχου της φορολογικής αποθήκης του προμηθευ¬ 
τή τελωνειακό παραστατικό (ΔΕΦΚ) στο όνομα αυτού 
και προσκομίζεται αίτηση - βεβαίωση υπογεγραμμένη 
από τον Διοικητή του Γ ενικού Επιτελείου, με την οποία 
δηλώνεται ότι οι παραλαμβανόμενες ποσότητες αφο¬ 
ρολογήτων προϊόντων θα διατεθούν αποκλειστικά και 
μόνο για υπηρεσιακή χρήση. 

2. Για την παραλαβή αφορολογήτων αλκοολούχων 
ποτών και καπνικών προϊόντων από τα αλλοδαπά μέλη 
του Επιτελείου και τα εξαρτώμενα από αυτά πρόσωπα 
κατατίθεται στην αρμόδια τελωνειακή αρχή ελέγχου 
της φορολογικής αποθήκης του προμηθευτή τελωνειακό 
παραστατικό (ΔΕΦΚ) από το Γ ενικό Επιτελείο του Σώ¬ 
ματος Ανάπτυξης του ΝΑΤΟ σιην Ελλάδα (ΗΟ ΝϋΟ-ΘΒ) 
για λογαριασμό των εν λόγω προσώπων στην οποία 
επισυνάπτονται τα ακόλουθα: 

α) Κατάσταση, στην οποία περιλαμβάνονται τα δι¬ 
καιούχο ατέλειας πρόσωπα, η ιδιότητα αυτών και ο 
αριθμός ταυτότητας ή διαβατηρίου, θεωρημένη από 
την εκάστοτε αρμόδια υπηρεσία του Γ ενικού Επιτελείου 
του Σώματος Ανάπτυξης του ΝΑΤΟ στην Ελλάδα (ΗΟ 
ΝΟΟ-ΟΒ). 

β) Αίτηση-βεβαίωση του Γ ενικού Επιτελείου του Σώ¬ 
ματος Ανάπτυξης του ΝΑΤΟ στην Ελλάδα (ΗΟ ΝΟΟ-ΘΒ) 
με την οποία δηλώνεται ότι οι παραλαμβανόμενες πο¬ 
σότητες των αφορολογήτων προϊόντων θα διατεθούν 
αποκλειστικά και μόνο στα δικαιούχο μέλη του Επιτε¬ 
λείου και στα εξαρτώμενα από αυτά πρόσωπα. 

γ) Υπεύθυνη Δήλωση του ν. 1599/86 κάθε δικαιούχου 
προσώπου με την οποία δηλώνεται ότι τα παραλαμβα- 
νόμενα είδη προορίζονται για την κάλυψη αποκλειστικά 
προσωπικών και οικογενειακών αναγκών. 

3. Αντίγραφο του κατατιθέμενου παραστατικού και 
για τις δύο ανωτέρω περιπτώσεις αποστέλλεται αυ¬ 
θημερόν από την τελωνειακή αρχή θέσης σε ανάλωση 
των προϊόντων με ίαχ στην αρμόδια τελωνειακή αρχή 
ελέγχου, σύμφωνα με το άρθρο 3 της παρούσας,εφόσον 
είναι διαφορετική. 

Αρθρο 3 

Αρμόδια τελωνειακή αρχή ελέγχου 

Αρμόδια Τελωνειακή αρχή για τον έλεγχο και την πα¬ 
ρακολούθηση της απαλλαγής από ΕΦΚ και ΦΠΑ ορίζεται 
το Α' Τελωνείο Θεσσαλονίκης. 

Αρθρο 4 

Διαδικασία παρακολούθησης της απαλλαγής 

1. Η αρμόδια τελωνειακή αρχή ελέγχου προβαίνει 
στους αναγκαίους ελέγχους για τη διαπίστωση της 
ορθής τήρησης των προβλεπόμενων ορίων ποσοτήτων 
αφορολογήτων προϊόντων αλλά και των παραλαμβανό- 
μενων ποσοτήτων των προϊόντων που δεν υπόκεινται σε 
ποσοτικά όρια (μπύρα, κρασιά), ώστε αυτές να κρίνονται 
δικαιολογημένες με την τήρηση σχετικής κατάστασης 
παρακολούθησης ανά δικαιούχο πρόσωπο. 

2. Το Επιτελείο ενημερώνει άμεσα την αρμόδια τελω- 
νειακή αρχή ελέγχου για οποιαδήποτε τυχόν αλλαγή 

στα στοιχεία της ονομαστικής κατάστασης των μελών 
του και των εξαρτημένων από αυτά προσώπων. 

Άρθρο 5 

Τελικές διατάξεις 

Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μα'ίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. 10569 (2) 

Καθιέρωση υπερωριακής απασχόλησης δώδεκα (12) 
αστυνομικών υπαλλήλων που έχουν διατεθεί για 
την προσωπική ασφάλεια του Δημάρχου Αθηναίων 
και του επικεφαλής του Συνδυασμού «Αθήνα Πόλη 
της ζωής μας». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 20 του ν. 4024/2011 

2. Το Α.Π.009878/16-1-2013 και Α.Π. 055800/11-3-2013 
έγγραφα του Δήμου Αθηναίων σχετικά με την καθιέ¬ 
ρωση υπερωριακής απασχόλησης για οκτώ (8) συνολικά 
αστυνομικούς υπαλλήλους, που έχουν διατεθεί για την 
προσωπική ασφάλεια του Δημάρχου Αθηναίων, και τεσ¬ 
σάρων (4) αστυνομικών υπαλλήλων, που έχουν διατεθεί 
για την προσωπική ασφάλεια του Δημοτικού Συμβούλου, 
επικεφαλής του Συνδυασμού «Αθήνα Πόλη της ζωής 
μας», Νικήτα Κακλαμάνη 

3. Τ ις Α.Π .268132/12/1-α’/28-1-2011, Α.Π .280645/12/1-β’/27-1-2011, 
Α.Π. 281109/12/1-α725-8-2011, Α.Π. 271446/12/1-α’/7-12-2011, 
Α.Π. 280693/12/1-α’/28-1-2011, Α.Π. 267394/12/1-α’/28-Ι -2011, 
Α.Π. 245944/12/10-α’/1-1-2011, Α.Π. 250501/12/9-α’/12-2-2011, 
Α.Π. 252191/12/3-α’/12-2-2011 Α.Π. 250703/12/5-α’/10-2-2011, 
Α.Π. 247610/12/1-α’/19-2-2013, Α.Π. 267/189/12/1-α/19-2-2013 
βεβαιώσεις της Ελληνικής Αστυνομίας, με τις οποίες δι¬ 
ατέθηκαν οι ανωτέρω, για την προσωπική ασφάλεια του 
Δημάρχου Αθηναίων και του επικεφαλής του Συνδυασμού 
«Αθήνα Πόλη της ζωής μας». 

4. Το Π.Δ. 86/2012 (ΦΕΚ 141 Α') «Διορισμός Υπουργών, 
Αναπληρωτών Υπουργών και Υφυπουργών». 

5. Την ανάγκη φύλαξης του Δημάρχου Αθηναίων και 
του Δημοτικού Συμβούλου επικεφαλής του Συνδυασμού 
«Αθήνα Πόλη της ζωής μας» Νικήτα Κακλαμάνη, καθ’ όλη 
τη διάρκεια του εικοσιτετράωρου. 

6. Το γεγονός ότι η συνολική δαπάνη ύψους περίπου 
εξήντα χιλιάδων εξακοσίων (60.600) ευρώ που προκαλεί- 
ται από την απόφαση αυτή, θα καλυφθεί από εγγεγραμ¬ 
μένες πιστώσεις στους Κ.Α. 6012.001 και Κ.Α. 6012.002 
του προϋπολογισμού του Δήμου Αθηναίων έτους 2013, 
όπως βεβαιώνεται με το Α.Π. 001091/3-1-2013 έγγραφό 
του, αποφασίζουμε: 

Εγκρίνουμε την υπερωριακή απασχόληση έως την 
31/12/2013, για κάθε έναν από τους ανωτέρω δώδεκα 
(12) αστυνομικούς ως ακολούθως: 

-Απογευματινή υπερωριακή εργασία έως είκοσι (20 ) 
ώρες μηνιαίως, 


-Εργασία τις Κυριακές -Αργίες έως δεκαπέντε (15) 
ώρες μηνιαίως 

-Νυχτερινή εργασία καθημερινών ημερών πέρα από 
την υποχρεωτική, έως δεκαέξι (16) ώρες μηνιαίως. 

Νυχτερινή εργασία καθημερινών ημερών προς συ¬ 
μπλήρωση της εβδομαδιαίας υποχρεωτικής έως σαρά¬ 
ντα (40) ώρες μηνιαίως. 

Η δαπάνη που προκαλείται από την απόφαση αυτή 
θα βαρύνει τον προϋπολογισμό του Δήμου Αθηναίων. 

Η απόφαση αυτή, που ισχύει από τη δημοσίευσή της, 
να δημοσιευθεί στην Εφημερίδα της Κυβερνήσεως. 

Αθήνα, 27 Μα'ίου 2013 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 71947/Α2 (3) 

Επιχορήγηση της Ιερός Μητροπόλεως Αλεξανδρουπό- 
λεως, Τραϊνουπόλεως και Σαμοθράκης για το οικο¬ 
νομικό έτος 2013. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Την αριθμ. Πράξη 6η /1984 του Μητροπολίτη Αλε- 
ξανδρουπόλεως σχετικά με «Σύσταση εκκλησιαστικού 
πολιτιστικού Ιδρύματος με την επωνυμία «Πολιτιστικό 
Ίδρυμα Πνευματικής Καλλιέργειας και Χριστιανικής-Αρ- 
χαιολογικής Κληρονομιάς Ο ΜΕΓΑΣ ΦΩΤΙΟΣ» (Φ.Ε.Κ. 
870/Β/1984), 

β) των άρθρων 20 και 22 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (Φ.Ε.Κ. 247/Α/1995) όπως αντικα- 
ταστάθηκαν και τροποποιήθηκαν αντίστοιχα από το ν. 
3871/2010 «Δημοσιονομική Διαχείριση και Ευθύνη» (Φ.Ε.Κ. 
141/Α/2010), 

2. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Φ.Ε.Κ. 141/Α/2012), 

3. Τ ις εγγεγραμμένες πιστώσεις για τον ΚΑΕ 2469 του 
Ειδικού Φορέα 19-230 «Γενική Γραμματεία Θρησκευμά¬ 
των» του Υ.ΠΑΙ.Θ.Π.Α. για το οικονομικό έτος 2013, 

4. Την ανάγκη ενίσχυσης του Εκκλησιαστικού πολιτι¬ 
στικού Ιδρύματος με την επωνυμία «ΠολιτιστικόΊδρυμα 
Πνευματικής Καλλιέργειας και Χριστιανικής - Αρχαιολο¬ 
γικής Κληρονομιάς Ο ΜΕΓΑΣ ΦΩΤΙΟΣ» για το οικονομικό 
έτος 2013, αποφασίζουμε: 

1. Καθορίζουμε την ετήσια κρατική επιχορήγηση της 
Ιεράς Μητροπόλεως Αλεξανδρουπόλεως, Τραϊνουπόλε- 
ως και Σαμοθράκης με σκοπό την οικονομική ενίσχυ¬ 
ση του Εκκλησιαστικού πολιτιστικού Ιδρύματος με την 
επωνυμία «ΠολιτιστικόΊδρυμα Πνευματικής Καλλιέρ¬ 
γειας και Χριστιανικής - Αρχαιολογικής Κληρονομιάς 
Ο ΜΕΓ ΑΣ ΦΩΤΙΟΣ» στο ποσό των δεκαπέντε χιλιάδων 
ευρώ (€15.000,00) σε βάρος της πίστωσης του Κ.Α.Ε. 
2469 «Επιχορήγηση σε λοιπούς Εκκλησιαστικούς Οργα¬ 
νισμούς» του Ε.Φ 19-230 «Γ ενική Γ ραμματεία θρησκευμά¬ 
των» του προϋπολογισμού του Υ.ΠΑΙ.Θ.Π.Α. οικονομικού 
έτους 2013. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 28 Μάΐου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 71944/Α2 (4) 

Επιχορήγηση του ΝΠΙΔ «Ορθόδοξη Ακαδημία Κρήτης». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) του Β.Δ. 838/1970 «Περί Εγκρίσεως συστάσεως ιδρύ¬ 
ματος ... υπό την επωνυμίαν ΟΡΘΟΔΟΞΟΣ ΑΚΑΔΗΜΙΑ 
ΚΡΗΤΗΣ» (Φ.Ε.Κ. 295/Α/1970), 

β) του άρθρου 43, παρ. 5, του ν. 3848/2010 «Αναβάθμιση 
του ρόλου του εκπαιδευτικού...» (Φ.Ε.Κ. 71/Α/2010), 

γ) των άρθρων 20 και 22 του ν. 2362/1995 «Περί Δημοσίου 
Λογιστικού, ελέγχου των δαπανών του Κράτους και άλλες 
διατάξεις» (Φ.Ε.Κ. 247/Α/1995) όπως αντικαταστάθηκαν και 
τροποποιήθηκαν αντίστοιχα από το ν. 3871/2010 «Δημοσι¬ 
ονομική Διαχείριση και Ευθύνη» (Φ.Ε.Κ. 141/Α/2010), 

2. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Φ.Ε.Κ. 141/Α/2012), 

3. Τις εγγεγραμμένες πιστώσεις για τον ΚΑΕ 2469 του 
Ειδικού Φορέα 19-230 «Γενική Γραμματεία Θρησκευμά¬ 
των» του Υ.ΠΑΙ.Θ.Π.Α. για το οικονομικό έτος 2013, 

4. Την αριθμ. 2/46486/27-05-2013 απόφαση του Υπουρ¬ 
γού Οικονομικών για την έγκριση της εισηγητικής έκ¬ 
θεσης επιχορήγησης του Ν.Π.Ι.Δ. «Ορθόδοξη Ακαδημία 
Κρήτης», όπως αυτή προβλέπεται από το άρθρο 27 του 
ν. 4110/2013 (ΦΕΚ 17/Α/2013), αποφασίζουμε: 

Καθορίζουμε την επιχορήγηση για το οικονομικό έτος 
2013 για το ΝΠΙΔ «Ορθόδοξη Ακαδημία Κρήτης» στο 
ποσό των δέκα χιλιάδων ευρώ (€10.000) σε βάρος της 
πίστωσης του Κ.Α.Ε. 2469 «Επιχορήγηση σε λοιπούς 
Εκκλησιαστικούς οργανισμούς» του Ε.Φ 19-230 «Γενική 
Γ ραμματεία Θρησκευμάτων» του προϋπολογισμού του 
Υ.ΠΑΙ.Θ.Π.Α. οικονομικού έτους 2013. 

Η καταβολή της επιχορήγησης θα γίνει σύμφωνα με 
την αριθ. 2/88933/12-12-2012 απόφαση του Υπουργού 
Οικονομικών για τη διάθεση των πιστώσεων του προϋ¬ 
πολογισμού του τρέχοντος οικονομικού έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 28 Μάΐου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. ΥΠΑΙΘΠΑ-ΓΓΠ/ΓΔΑΠΚ/ 

ΔΝΠΚ/ΤΠΚΠΑ/77608/37984/743/73 (5) 

Χαρακτηρισμός ως κινητών μνημείων 6 εικόνων βημο¬ 
θύρου (μετάλλια) και 9 φορητών εικόνων, έργων του 
Κωνσταντίνου Παρθένη, στον Ιερό Ναό Αγίου Αλε¬ 
ξάνδρου Παλαιού Φαλήρου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: α) Του άρθρου 90 του Π.Δ. 63/2005 
(ΦΕΚ 96/Α/22-04-2005) «Κωδικοποίηση της Νομοθεσίας 


για την Κυβέρνηση και τα Κυβερνητικά Όργανα» καθώς 
και ότι από την εφαρμογή των κανονιστικών αυτών δια¬ 
τάξεων δεν προκαλείται δαπάνη σε βάρος του Κρατικού 
Προϋπολογισμού. 

β) Του άρθρ. 20 του Ν. 3028/2002 «Για την προστασία των 
Αρχαιοτήτων και εν γένει της Πολιτιστικής Κληρονομιάς». 

γ) Του Π.Δ. 191/2003 «Περί Οργανισμού του ΥΠΠΟ». 

στ) Του Π.Δ. 85/12 «Ιδρυση και Μετονομασία Υπουρ¬ 
γείων μεταφορά και κατάργηση Υπηρεσιών» (ΦΕΚ141/Α/ 
21 - 6 - 2012 ) 

ζ) Του Π.Δ. 86/12 «Διορισμός Υπουργών Αναπληρωτών 
Υπουργών και Υφυπουργών» (ΦΕΚ141 /Α/21 -6-2012) 

η) Τ ου Π.Δ. 96/12 «Σύσταση Γ ενικής Γ ραμματείας Πο¬ 
λιτισμού στο Υπουργείο Παιδείας και Θρησκευμάτων, 
Πολιτισμού και Αθλητισμού» (ΦΕΚ 154/Α/24-7-2012) 

θ) Της υπ’ αριθμ. Π.Α Υ27/27-6-2012 (ΦΕΚ 2048/τΒ/ 
28-6-2012) «Καθορισμός αρμοδιοτήτων του Αναπληρωτή 
Υπουργού Παιδείας και Θρησκευμάτων, Πολιτισμού και 
Αθλητισμού Κωνσταντίνου Τζαβάρα» 

2. Την υπ’αριθ. ΥΠΠΟ/ΔΟΕΠΥ/ΤΠΘΝΥΣ/14/3698/20-1-2004 
Υπουργική Απόφαση περί «Οργάνωσης και λειτουργίας 
των Συμβουλίων του Ν. 3028/2002» (ΦΕΚ 70/Β/20-1-2004) 

3. Την από 02-04-2013 εισήγηση του Τμήματος Τεκμη¬ 
ρίωσης και Προστασίας Κινητών Πολιτιστικών Αγαθών 
της Διεύθυνσης Νεώτερης Πολιτιστικής Κληρονομιάς 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό Πρακτικού 09/ 
04-04-2013, αποφασίζουμε: 

Χαρακτηρίζουμε ως κινητά μνημεία, σύμφωνα με τα αρθρ. 
20, παρ. 1 ε του Ν. 3028/2002 «Για την προστασία των Αρ¬ 
χαιοτήτων και εν γένει της Πολιτιστικής Κληρονομιάς», τις 
φορητές εικόνες, έργα του Κωνσταντίνου Παρθένη, φερό- 
μενης ιδιοκτησίας Ιερού Ναού Αγίου Αλεξάνδρου Παλαιού 
Φαλήρου, διότι αποτελούν ένα ενιαίο σύνολο με ιδιαίτερη 
καλλιτεχνική και ιστορική αξία, αφού απαρτίζουν μία από 
τις πιο ενδιαφέρουσες και σημαντικές προσπάθειες στην 
ιστορία της νεώτερης ελληνικής τέχνης, για την πρόσληψη 
μορφικών στοιχείων της αισθητικής και του πνεύματος της 
βυζαντινής τέχνης, από ένα μεγάλο σύγχρονο νεωτεριστή 
καλλιτέχνη όπως ο Κωνσταντίνος Παρθένης. 

Συγκεκριμένα πρόκειται για: 

Α)Έξι (6) φορητές εικόνες Βημοθύρου (μετάλλια) δι¬ 
αστάσεων 20 εκ. έκαστη, ήτοι των: «Ευαγγελιστή Ματ¬ 
θαίου», «Δαυίδ», «Ιωάννη Θεολόγου», «Σολομώντα», «Ευ¬ 
αγγελιστή Λουκά», «Ευαγγελιστή Μάρκου». 

Β) Δύο (2) φορητές εικόνες ήτοι: «Ο Ευαγγελισμός της 
Θεοτόκου» και «Αγγελος Ευαγγελιστής», διαστάσεων 
(46,50 X 30,60 εκ.) και (45 X 31 εκ.) αντίστοιχα. 

Γ) Επτά (7) εικόνων αποτυπωμένων σε μουσαμά ήτοι: 

-«Ο Άγιος Παντελεήμων» (188 X 76 εκ.) 

-«Ο Αγιος Γεώργιος» (188 X 157 εκ.) 

-«Η Αγία Καλλιόπη» (188 X 76 εκ.) 

-«Παναγία Μυρτυδιώτισσα» (188 X 76 εκ.) 

-«Η Αγία Φιλοθέη» (188 X 76 εκ.) 

-«Ο Άγιος Δημήτριος» (188 X 157 εκ.) 

-«Η Αγία Βαρβάρα» (188 X 76 εκ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Μάΐου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΖΑΒΑΡΑΣ 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 2533/63997 (6) 

Συμπληρωματικά μέτρα σχετικά με το θεσμό του εγκε¬ 
κριμένου εμπόρου στον τομέα των νωπών οπωροκη- 
πευτικών, σε εφαρμογή του άρθρου 12 του Καν, (ΕΕ) 
543/2011 της Επιτροπής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Του άρθρου 22 του Ν. 992 /1979 «Περί οργανώσεως 
των Διοικητικών Υπηρεσιών δια την εφαρμογή της Συν¬ 
θήκης Προσχώρησης της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (ΦΕΚ 28Ο/Α/21-12-79). 

2. Του άρθρου 1 παρ. 1, 2 και 3 του Ν. 1338/1983 εφαρ¬ 
μογή του Κοινοτικού Δικαίου (Α' 34), όπως τροποποι¬ 
ήθηκε από το άρθρο 6 του Ν. 1440/1984 «Συμμετοχή 
της Ελλάδας στο κεφάλαιο, στα αποθεματικά και στις 
προβλέψεις της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 
(Α' 70) και το άρθρο 65 του Ν. 1892 /1990 «Για τον εκσυγ¬ 
χρονισμό και την ανάπτυξη και άλλες διατάξεις »(Α' 101). 

3. Των άρθρων 13 έως και 19 του Ν. 4035/60 «Περί μέ¬ 
τρων επέκτασης και βελτίωσης των δενδροκηπευτικών 
καλλιεργειών και άλλων τινών διατάξεων» (Α' 15). 

4. Τον Ν. 3852/2010 (Α' 87) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

5. Του άρθρου 40 του Ν. 4072/2012 «Βελτίωση επιχει¬ 
ρηματικού περιβάλλοντος - Νέα εταιρική μορφή - Σή¬ 
ματα- Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις» (Α' 86). 

6. Της υποπαραγράφου Ε.5 της παραγράφου Ε' του 
άρθρου 1 του Ν. 4152/2013 (ΦΕΚ Α' 107). 

7. Του άρθρου 36 του Π.Δ, 402/88 (ΦΕΚ 187/Α/88) «Περί 
Οργανισμού του Υπουργείου Γεωργίας», όπως τροπο¬ 
ποιήθηκε και ισχύει (Α' 187). 

8. Το Π.Δ. 326/98 (Α' 221) όπως τροποποιήθηκε με το 
Π.Δ. 298/2000 «Μητρώο Εμπόρων Νωπών Οπωροκηπευ- 
τικών» (Α' 240). 

9. Τον Καν. (ΕΚ) αριθ. 543/2011, της Επιτροπής της 21ης 
Δεκεμβρίου 2007 για τη θέσπιση λεπτομερών κανόνων 
εφαρμογής του κανονισμού (ΕΚ) αριθ. 1234/2007 του 
Συμβουλίου όσον αφορά τους τομείς των οπωροκηπευ- 
τικών και των μεταποιημένων οπωροκηπευτικών όπως 
τροποποιήθηκε και ισχύει. 

10. Τον Καν. (ΕΚ) 1234/2007 του Συμβουλίου, της 22ας 
Οκτωβρίου 2007, για τη θέσπιση της κοινής οργάνωσης 
των γεωργικών αγορών και ειδικών διατάξεων για ορι¬ 
σμένα γεωργικά προϊόντα (Ενιαίος κανονισμός ΚΟΑ) του 
Συμβουλίου (I 297/1) «Σχετικά με την κοινή οργάνωση 
των αγορών στον τομέα των οπωροκηπευτικών» όπως 
τροποποιήθηκε και ισχύει. 

11. Τον Καν. (ΕΚ) αριθ. 882/2004 του Ευρωπαϊκού Κοι¬ 
νοβουλίου και του Συμβουλίου, της 29ης Απριλίου 2004, 
για τη διενέργεια επισήμων ελέγχων της συμμόρφωσης 
προς τη νομοθεσία περί ζωοτροφών και τροφίμων και 
προς τους κανόνες για την υγεία και την καλή διαβίωση 
των ζώων (1165) όπως τροποποιήθηκε και ισχύει. 

12. Την κοινή υπουργική απόφαση με αριθ. 257543/ 


31.07.2003 (ΦΕΚ 1122/Β/2003) «Συμπληρωματικά μέτρα 
εφαρμογής του Καν. (ΕΚ) 1148/2001 της Επιτροπής των 
ΕΚ. σχετικά με τους ελέγχους τήρησης των προδια¬ 
γραφών εμπορίας που εφαρμόζονται στον τομέα των 
νωπών οπωροκηπευτικών». 

13. Την ΥΑ με αριθ. 2069/54616/02.05.2013 (ΦΕΚ 1132/Β/ 
2013) «Καθορισμός τεχνικών λεπτομερειών εφαρμογής 
της κοινής υπουργικής απόφασης 257543/31.07.2003 
(ΦΕΚ 1122/Β/08.08.2003) και υιοθέτηση ελεγκτικού συ¬ 
στήματος βάσει ανάλυσης κινδύνου για τα νωπά οπω¬ 
ροκηπευτικά». 

14. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Ορισμοί 

Γ ια τους σκοπούς της παρούσας νοείται ως: 

Έμπορος νωπών οπωροκηπευτικών: Κάθε φυσικό ή 
νομικό πρόσωπο που έχει στην κατοχή του νωπά οπω¬ 
ροκηπευτικά που υπόκεινται σε προδιαγραφές εμπορί¬ 
ας, σύμφωνα με τις διατάξεις της παραγράφου 2 του 
άρθρου 10 του Καν (ΕΕ) αριθ. 543/2011. 

Εγκεκριμένος έμπορος νωπών οπωροκηπευτικών: Ο 
έμπορος νωπών οπωροκηπευτικών, ο οποίος πληρεί 
τις προϋποθέσεις των διατάξεων του άρθρου 4 της 
παρούσας απόφασης, παρέχει εγγυήσεις συμμόρφωσης 
προς τις ισχύουσες προδιαγραφές εμπορίας, διενεργεί 
αυτοέλεγχο, χρησιμοποιεί το υπόδειγμα του παραρτή¬ 
ματος II του Καν (ΕΕ) αριθ. 543/2011, στη σήμανση της 
κάθε συσκευασίας και του έχει χορηγηθεί η έγκριση 
από την αρμόδια αρχή. 

Νωπά οπωροκηπευτικά: Τα νωπά οπωροκηπευτικά για 
τα οποία ισχύουν οι γενικές ή ειδικές προδιαγραφές 
εμπορίας που ορίζονται στις διατάξεις του άρθρου 
3 του Καν, (ΕΕ) αριθ. 543/2011, ή/και αναφέρονται στο 
έντυπο της αναγγελίας στην «Βάση δεδομένων των συ¬ 
ναλλασσόμενων», εφαρμογή Μητρώο Εμπόρων Νωπών 
Οπωροκηπευτικών (ΜΕΝΟ). 

Αναγγελία: Το έντυπο αναγγελίας της εφαρμογής 
ΜΕΝΟ. 

ΜΕΝΟ (Μητρώο Εμπόρων Νωπών Οπωροκηπευτικών): 
Η ηλεκτρονική εφαρμογή της «Βάσης δεδομένων των 
συναλλασσόμενων», στην οποία καταχωρούνται όλοι 
όσοι συμμετέχουν στην εμπορία νωπών οπωροκηπευ¬ 
τικών. 

Άρθρο 2 

Σκοπός 

Με την παρούσα απόφαση καθορίζονται τα αναγκαία 
συμπληρωματικά μέτρα για τον ορισμό του «εγκεκρι¬ 
μένου εμπόρου» στον τομέα των νωπών οπωροκηπευ¬ 
τικών, σε εφαρμογή των διατάξεων του άρθρου 12 του 
Καν. (ΕΕ) αριθ. 543/2011 της Επιτροπής, «για τη θέσπιση 
λεπτομερών κανόνων εφαρμογής του κανονισμού (ΕΚ) 
αριθ. 1234/2007 του Συμβουλίου, όσον αφορά στους 
τομείς των οπωροκηπευτικών και των μεταποιημένων 
οπωροκηπευτικών». 

Άρθρο 3 

Πεδίο εφαρμογής 

Οι έμποροι νωπών οπωροκηπευτικών, οι οποίοι τυ¬ 
ποποιούν και συσκευάζουν, με σκοπό να εξάγουν προς 

τρίτες χώρες ή/και να αποστείλουν προς χώρες της 
Ε.Ε. νωπά οπωροκηπευτικά, δύνανται να υποβάλλουν 
αίτηση για την υπαγωγή στο καθεστώς του εγκεκρι¬ 
μένου εμπόρου. 

Αρθρο 4 

Προϋποθέσεις για την υπαγωγή εμπόρου 
στο καθεστώς του εγκεκριμένου εμπόρου 

Προκειμένου ένας έμπορος να υπαχθεί στο καθεστώς 
του εγκεκριμένου εμπόρου οφείλει να πληροί τις πα¬ 
ρακάτω προϋποθέσεις: 

1) Να είναι εγγεγραμμένος στη «Βάση δεδομένων των 
συναλλασσομένων». 

2) Να διαθέτει ιδιόκτητο ή ενοικιαζόμενο τυποποιητή- 
ριο - συσκευαστήριο, το οποίο έχει άδεια λειτουργίας. 

3) Να διαθέτει τυποποιητήριο - συσκευαστήριο με 
τις κατάλληλες εγκαταστάσεις και τον μηχανολογικό 
εξοπλισμό, ανάλογα με το προϊόν που τυποποιεί και 
συσκευάζει, καθώς και κατάλληλες ψυκτικές και απο¬ 
θηκευτικές εγκαταστάσεις για τα είδη των οπωροκη- 
πευτικών για τα οποία απαιτούνται. 

4) Να απασχολεί, γεωπόνο του κλάδου ΠΕ Γεωπονικού 
ή τεχνολόγο γεωπονίας του κλάδου ΤΕ Γ εωπονικού, ως 
υπεύθυνο ποιοτικού ελέγχου. 

5) Να είναι πιστοποιημένος κατά διεθνώς αναγνω¬ 
ρισμένο πρότυπο ασφάλειας τροφίμων, όπως ΕΝ 
13022000, ΒΒΟ ίοοά, ΙΡ3 ίοοά, Ρ33 0 22000, ή άλλο ανα¬ 
γνωρισμένο πρότυπο βασισμένο στις αρχές του συ¬ 
στήματος ΡΙΑΟΟΡ. 

6) Να έχει καταταγεί στην κατηγορία του χαμηλότε¬ 
ρου κινδύνου, όπως προκύπτει από το σύστημα ανάλυ¬ 
σης κινδύνου. 

Αρθρο 5 

Διαδικασία χορήγησης έγκρισης 

1. Ο έμπορος που πληροί τις προϋποθέσεις των δια¬ 
τάξεων του άρθρου 4 της παρούσας, δύναται να υπο¬ 
βάλλει αίτηση στη Διεύθυνση Αγροτικής Οικονομίας 
και Κτηνιατρικής (ΔΑΟΚ), στην περιοχή ευθύνης της 
οποίας υπάγονται οι εγκαταστάσεις της επιχείρησής 
του. Οι διαδικασίες έγκρισης ή απόρριψης της αίτησης 
ολοκληρώνονται εντός τριών (3) μηνών από την υποβολή 
της. Ο έμπορος παραθέτει αναλυτικά στην αίτησή του 
τα προϊόντα καθώς και τις εγκαταστάσεις, στις οποίες 
τυποποιεί και συσκευάζει τα εν λόγω προϊόντα για τις 
οποίες αιτείται την έγκριση. Σε περίπτωση που ο έμπο¬ 
ρος έχει εγκαταστάσεις σε διάφορες Περιφερειακές 
Ενότητες, αιτείται για κάθε μία εγκατάσταση ξεχωριστά 
στην αρμόδια ΔΑΟΚ στην περιοχή ευθύνης της οποίας 
βρίσκεται η εγκατάσταση. 

Η αίτηση συνοδεύεται από τα παρακάτω δικαιολο- 
γητικά: 

α) Επικυρωμένο φωτοαντίγραφο του ισχύοντος κα¬ 
ταστατικού της επιχείρησης και τυχόν τροποποιήσεις 
αυτού καθώς και επίσημο έγγραφο ορισμού νόμιμου 
εκπροσώπου της εταιρείας. 

β) Πιστοποιητικό μη κήρυξης του νομικού εκπροσώπου 
σε πτώχευση από το αρμόδιο Πρωτοδικείο, το οποίο 
αναζητείται αυτεπάγγελτα σε περίπτωση που εκδίδεται 
από ημεδαπές αρχές. 

γ) Υπεύθυνη δήλωση της επιχείρησης, όπου δηλώνεται 
το όνομα του υπεύθυνου του ποιοτικού ελέγχου, καθώς 
και αντίγραφο της σχετικής σύμβασης απασχόλησης. 


δ) Ακριβές φωτοαντίγραφο του πτυχίου του απασχο¬ 
λούμενου ως υπευθύνου ποιοτικού ελέγχου. 

ε) Πιστοποιητικό κατά το διεθνές πρότυπο ΕΝ 
13022000, ΒΒΟ ίοοά, ΙΡ3 ίοοά, Ρ33 0 22000, ή άλλο ανα¬ 
γνωρισμένο πρότυπο βασισμένο στις αρχές του συ¬ 
στήματος ΡΙΑΟΟΡ. 

στ) Επικυρωμένο φωτοαντίγραφο της άδειας λειτουρ- 
γίας. 

2. Με απόφαση του Προϊσταμένου της ΔΑΟΚ συνι- 
στάται σε κάθε ΔΑΟΚ, τριμελής πρωτοβάθμια Επιτροπή 
Αξιολόγησης στην οποία συμμετέχουν, ο προϊστάμενος 
ποιοτικού ελέγχου, ο τακτικός ποιοτικός ελεγκτής και 
ένας ποιοτικός ελεγκτής. 

ΡΙ πρωτοβάθμια Επιτροπή Αξιολόγησης προβαίνει σε 
διοικητικό έλεγχο ως προς την πληρότητα των δικαι- 
ολογητικών που υποβάλλονται με την αίτηση. Σε περί¬ 
πτωση έλλειψης ενός ή περισσότερων δικαιολογητικών, 
ο ενδιαφερόμενος ενημερώνεται εγγράφως και δύναται 
να τα προσκομίσει εντός 10 εργάσιμων ημερών, διαφο¬ 
ρετικά η αίτησή του απορρίπτεται ως μη πλήρης. 

Μετά την ολοκλήρωση του διοικητικού ελέγχου και 
την διαπίστωση της ύπαρξης όλων των δικαιολογητι- 
κών, η πρωτοβάθμια Επιτροπή Αξιολόγησης προβαίνει 
εντός 15 εργάσιμων ημερών σε επιτόπια επιθεώρηση 
στις εγκαταστάσεις της επιχείρησης και συντάσσει έκ¬ 
θεση αξιολόγησης, η οποία συνυπογράφεται από τον 
υπεύθυνο της επιχείρησης. Αντίγραφο της έκθεσης αξι¬ 
ολόγησης παραδίδεται στην επιχείρηση. 

Σε περίπτωση αρνητικής αξιολόγησης λόγω ύπαρ¬ 
ξης μη συμμορφώσεων, ο ενδιαφερόμενος δύναται να 
προβεί σε διορθωτικές ενέργειες εντός τετραμήνου. 
Σε περίπτωση που παρέλθει το τετράμηνο, χωρίς να 
ολοκληρώσει τις διορθωτικές ενέργειες που απαιτού¬ 
νται για την άρση των μη συμμορφώσεων, η αίτησή 
του απορρίπτεται λόγω μη τήρησης των απαιτούμενων 
προϋποθέσεων. Οποτεδήποτε ολοκληρώσει τις απαιτού- 
μενες διορθωτικές ενέργειες και πριν τη διέλευση του 
τετραμήνου, ο ενδιαφερόμενος ενημερώνει εγγράφως 
την πρωτοβάθμια Επιτροπή Αξιολόγησης, η οποία προ¬ 
βαίνει σε εκ νέου επί τόπου επιθεώρηση το αργότερο 
εντός διμήνου. 

Μετά την ολοκλήρωση των ανωτέρω ελέγχων, η πρω¬ 
τοβάθμια Επιτροπή Αξιολόγησης οφείλει το αργότερο 
εντός διμήνου από την τελευταία έκθεση αξιολόγησης, 
να εισηγηθεί στον Προϊστάμενο της ΔΑΟΚ, προκειμένου 
να προεγκριθεί ή να απορριφθεί η αίτηση του ενδια¬ 
φερομένου με απόφαση του Προϊσταμένου της ΔΑΟΚ. 

Σε περίπτωση απόφασης προέγκρισης, ο Προϊστά¬ 
μενος της ΔΑΟΚ εισηγείται στην Διεύθυνση Μεταποί¬ 
ησης, Τυποποίησης και Ποιοτικού Ελέγχου του ΥΠΑΑΤ 
(ΔΜΤΠΕ), προκειμένου η τελευταία να χορηγήσει στον 
ενδιαφερόμενο την απόφαση τελικής έγκρισης. 

Σε περίπτωση απόφασης απόρριψης, ο ενδιαφερόμε¬ 
νος υποβάλλει αίτηση προσφυγής στην αρμόδια ΔΑΟΚ 
εντός 20 ημερολογιακών ημερών. Η αίτηση προσφυγής 
κρίνεται οριστικά από την δευτεροβάθμια Επιτροπή Αξι¬ 
ολόγησης. 

3. Σε κάθε ΔΑΟΚ των Περιφερειακών Ενοτήτων, συνι- 
στάται δευτεροβάθμια Επιτροπή Αξιολόγησης με από¬ 
φαση του Περιφερειάρχη, η οποία αποτελείται από τον 
προϊστάμενο του αρμόδιου Περιφερειακού Κέντρου 
Προστασίας Φυτών και Ποιοτικού Ελέγχου (ΠΚΠΦΠΕ), 
τον επόπτη ποιοτικού ελέγχου του αρμόδιου ΠΚΠΦΠΕ 

και από τον προϊστάμενο της αρμόδιας ΔΑΟΚ, η οποία 
οφείλει εντός διμήνου από την παραλαβή της ένστασης 
να εγκρίνει ή να απορρίψει την ένσταση του ενδιαφε¬ 
ρομένου. 

Αιτούντες οριστικά απορριφθέντες, δύνανται να αι- 
τηθούν εκ νέου, μετά την πάροδο ενός έτους, από την 
ημερομηνία της οριστικής απόρριψης της αίτησής τους. 

Σε περίπτωση απόφασης προέγκρισης, ο προϊστάμε¬ 
νος του ΠΚΠΦΠΕ εισηγείται στην Διεύθυνση Μεταποίη¬ 
σης, Τυποποίησης και Ποιοτικού Ελέγχου του ΥΠ.Α.Α.Τ. 
(ΔΜΤΠΕ), προκειμένου η τελευταία να χορηγήσει στον 
ενδιαφερόμενο την απόφαση τελικής έγκρισης. 

4. Η τελική απόφαση έγκρισης περιλαμβάνει τη χορή¬ 
γηση ενός μοναδικού αριθμού μητρώου εγκεκριμένου 
εμπόρου. 

Το Μητρώο Εγκεκριμένων Εμπόρων καταρτίζεται 
από τη Δ/νση Μεταποίησης Τυποποίησης και Ποιοτι¬ 
κού Ελέγχου και τη Δ/νση Πληροφορικής του ΥΠ.Α.Α.Τ., 
τηρείται στο ΜΕΝΟ και εφαρμόζεται από τις ΔΑΟΚ και 
τα ΠΚΠΦΠΕ. 

Ο αριθμός μητρώου του εγκεκριμένου εμπόρου απο- 
τελείται από τα δύο αρχικά γράμματα της χώρας (ΘΒ), 
τον τετραψήφιο αριθμό του εγκεκριμένου εμπόρου, ο 
οποίος είναι μοναδικός αύξων αριθμός σε εθνικό επίπε¬ 
δο, τον αριθμό της περιφέρειας με λατινικούς αριθμούς 
και τα τρία αρχικά γράμματα της περιφερειακής ενό¬ 
τητας με λατινικούς χαρακτήρες, όπως ΟΒΟΘ34/Ι/ΚΟΒ 
ο εγκεκριμένος έμπορος με αύξοντα αριθμό εγγραφής 
στο Μητρώο 0034, στην Περιφέρεια Πελοποννήσου και 
της Περιφερειακής Ενότητας Κορινθίας. 

5. Η έγκριση έχει διάρκεια 3 ετών, η οποία ανανεώνε¬ 
ται στην λήξη της τριετίας μετά από αίτηση του εγκε¬ 
κριμένου εμπόρου και σύμφωνα με τα αναγραφόμενα 
στο άρθρο 5 της παρούσας. 

Άρθρο 6 

Υποχρεώσεις εγκεκριμένου εμπόρου 

Ο εγκεκριμένος έμπορος οφείλει: 

1) Να υποβάλλει αναγγελία προ της έναρξης της φορ- 
τώσεως αποκλειστικά μέσω της ψηφιακής εφαρμογής 
ΜΕΝΟ της «Βάσης δεδομένων ων συναλλασσομένων» 
του ΥΠΑΑΤ για όλα τα φορτία. 

2) Να διενεργεί τους ελέγχους συμμόρφωσης στα 
προϊόντα που διακινεί και να τηρεί αρχείο ελέγχου, στο 
οποίο θα αναγράφονται όλοι οι έλεγχοι συμμόρφωσης 
και όλα τα στοιχεία σχετικά με αυτούς (ημερομηνία και 
ώρα ελέγχου ανά παρτίδα, αριθμός και είδος μέσου με¬ 
ταφοράς, είδος προϊόντος, χώρα προορισμού, αριθμός 
δελτίων αποστολής/τιμολογίων, ιχνηλασιμότητα κ.τ.λ.). 

3) Να συνεργάζεται και να διευκολύνει τον ποιοτι¬ 
κό έλεγχο όταν αυτός διενεργείται από τις αρμόδιες 
υπηρεσίες ελέγχου (Διευθύνσεις Αγροτικής Οικονομίας 
και Κτηνιατρικής των Περιφερειακών Ενοτήτων και Πε¬ 
ριφερειακά Κέντρα Προστασίας Φυτών και Ποιοτικού 
Ελέγχου) και να θέτουν στην διάθεση των ελεγκτών τα 
αρχεία των ελέγχων συμμόρφωσης της επιχείρησης. 

4) Να γνωστοποιεί εγγράφως κάθε αλλαγή των 
ως άνω δικαιολογητικών το αργότερο εντός 10 
ημερολογιακών ημερών στην αρμόδια ΔΑΟΚ στην 
οποία υποβλήθηκε η αίτηση. Σε περίπτωση αλλαγής, 
παραίτησης, απόλυσης και για οποιοδήποτε λόγο 
απώλειας του υπεύθυνου ποιοτικού ελέγχου, ο εν¬ 
διαφερόμενος οφείλει να ενημερώσει την αρμόδια 


ΔΑΟΚ εντός 24 ωρών. Ο ενδιαφερόμενος οφείλει να 
αντικαταστήσει τον υπεύθυνο ποιοτικού ελέγχου το 
αργότερο εντός διαστήματος ενός μήνα, σε αντίθετη 
περίπτωση αναστέλλεται η έγκριση που του έχει 
χορηγηθεί. Κατά το διάστημα αυτό δε μπορεί να 
λειτουργεί ως εγκεκριμένος έμπορος και στις εξα¬ 
γωγές ή αποστολές του, τα φορτία του ελέγχονται 
από την αρμόδια ΔΑΟΚ. 

5) Να είναι συνεπής στις συναλλαγές του με τους πε¬ 
λάτες και τους προμηθευτές του και σε κάθε περίπτωση 
να καταδεικνύεται η φερεγγυότητα της επιχείρησής του. 

Αρθρο 7 

Έλεγχοι 

Η Διεύθυνση Μεταποίησης, Τυποποίησης και Ποιοτικού 
Ελέγχου Προϊόντων Φυτικής Παραγωγής του Υπουρ¬ 
γείου Αγροτικής Ανάπτυξης και Τροφίμων οργανώνει, 
συντονίζει και εποπτεύει ελέγχους συμμόρφωσης, σύμ¬ 
φωνα με το άρθρο 11 του Καν (ΕΕ) αριθ. 543/3011 και την 
ισχύουσα εθνική νομοθεσία, σε όλα τα στάδια εμπορίας 
νωπών οπωροκηπευτικών. 

Οι ΔΑΟΚ των Περιφερειακών Ενοτήτων και τα ΠΚΠΦΠΕ 
διενεργούν ελέγχους για την τήρηση των απαιτήσεων 
της παρούσας. 

Οι ΔΑΟΚ και τα ΠΚΠΦΠΕ διενεργούν προγραμματισμέ¬ 
νες επιθεωρήσεις τουλάχιστον 2 φορές το χρόνο στις 
εγκαταστάσεις του εγκεκριμένου εμπόρου, σχετικά με 
την ισχύ των προϋποθέσεων του άρθρου 4. 

Οι ΔΑΟΚ και τα ΠΚΠΦΠΕ διενεργούν ελέγχους συμ¬ 
μόρφωσης στα φορτία των εγκεκριμένων εμπόρων σε 
ποσοστό μικρότερο του 2% επί των συνολικών φορτίων, 
λόγω κατάταξης του εγκεκριμένου έμπορου στη χαμη¬ 
λότερη κατηγορία κινδύνου. 

Όταν ο εγκεκριμένος έμπορος δεν τηρεί τις απαιτή¬ 
σεις της παρούσας, η αρμόδια ΔΑΟΚ εισηγείται στην 
ΔΜΤΠΕ και η τελευταία ανακαλεί την έγκριση οριστικά. 

Αρθρο 8 

Μεταβατικές διατάξεις 

Όλοι οι έμποροι νωπών οπωροκηπευτικών, οι οποίοι 
εισάγουν από τρίτες χώρες ή/και παραλαμβάνουν από 
χώρες της ΕΕ νωπά οπωροκηπευτικά, δύνανται να υπο¬ 
βάλλουν αίτηση για την υπαγωγή στο καθεστώς του 
εγκεκριμένου εμπόρου από 01.01.2015. 

Αρθρο 9 

Καταργούμενες διατάξεις 

Μετά από την δημοσίευση της παρούσης παύει να 
ισχύει η παρ. 5 του άρθρου 6 της κοινής υπουργικής 
απόφασης με αριθ. 257543/31.07.2003 (ΦΕΚ1122/Β/2003). 

Η παρούσα απόφαση ισχύει από την ημέρα της δη¬ 
μοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 

Αριθμ. 2902/58113 (7) 

Συμπληρωματικός καθορισμός περιοχών υλοποίησης 
του σχεδίου προώθησης της κατανάλωσης φρούτων 
στα σχολεία το σχολικό έτος 2012-2013. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης της Προσχωρήσεως της Ελλάδος εις τας 
Ευρωπαϊκός Κοινότητας και ρυθμίσεως συναφών θεσμι¬ 
κών και οργανωτικών θεμάτων» (Α' 280). 

β) Του άρθρου 3 της αριθ. 726/17829/14-02-2012 από¬ 
φασης των Υπουργών Ανάπτυξης, Ανταγωνιστικότη¬ 
τας και Ναυτιλίας, Οικονομικών, Παιδείας Δια Βίου 
Μάθησης και Θρησκευμάτων, Υγείας και Κοινωνικής 
Αλληλεγγύης και Αγροτικής Ανάπτυξης και Τροφίμων 
«Καθορισμός των αναγκαίων συμπληρωματικών μέ¬ 
τρων για την εφαρμογή των Κανονισμών (ΕΚ) 1234/07 
του Συμβουλίου και 288/2009 της Επιτροπής, σχετικά 
με την υλοποίηση του σχεδίου προώθησης της κα¬ 
τανάλωσης φρούτων στα σχολεία» (ΦΕΚ Β' 610/05- 
03-2012). 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

δ) Του ΠΔ υπ’ αριθ. 86/2012 «Διορισμός Υπουργών, 
Αναπληρωτών Υπουργών και Υφυπουργών» 

ε) Την 2969/80478/20-7-2012 Απόφαση των Υπουργών 
Αγροτικής και Τροφίμων και Παιδείας και θρησκευμά¬ 
των, Πολιτισμού και Αθλητισμού. 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

3. Το γεγονός ότι υπάρχει διαφοροποίηση του αριθμού 
των μαθητών που είχε προβλεφθεί στην 5187/121510/30/ 
11/2012 διακήρυξη και στον πραγματικό αριθμό των μα¬ 
θητών στις περιοχές υλοποίησης του προγράμματος, 
αποφασίζουμε: 

Αρθρο 1 

Στο άρθρο 1 της 2969/80478/20-7-2012 Απόφασης συ¬ 
μπληρώνεται η εξής παράγραφος: 

«Το «Σχέδιο προώθησης της κατανάλωσης φρούτων 
στα σχολεία» για το έτος 2012-2013 υλοποιείται σε 11.000 
μαθητές των δημόσιων δημοτικών σχολείων Δυτικής 
Αττικής και σε 7000 μαθητές της των δημόσιων δημο¬ 
τικών σχολείων της Δυτικής Θεσσαλονίκης». 

Αρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 


Αριθμ. 3015/30/6-ιγ' (8) 

Τροποποίηση της υπ’ αριθμ. 3015/30/6 από 23-3-2009 
απόφασης «Καθορισμός όρων ασφαλείας καταστη¬ 
μάτων πιστωτικών ιδρυμάτων» (Β' 536). 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του άρθρου 12 παρ. 9 του ν. 1481/1984 
«Οργανισμός Υπουργείου Δημόσιας Τάξης» (Α' 152), 
όπως τροποποιήθηκε και ισχύει. 

2. Τ ις διατάξεις του ν. 3601/2007 «Ανάληψη και άσκηση 
δραστηριοτήτων από τα πιστωτικά ιδρύματα, επάρκεια 
κεφαλαίων των πιστωτικών ιδρυμάτων και των επιχει¬ 
ρήσεων παροχής επενδυτικών υπηρεσιών και άλλες 
διατάξεις» (Α' 178). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κωδικοποιήθηκε με το άρθρο πρώτο του π.δ/τος 
63/2005 (Α' 98). 

4. Την υπ’ αριθ. 944 από 19-4-2013 Επιστολή Ελληνικής 
Ένωσης Τραπεζών σχετικά με τη «σκοπιμότητα επέκτασης 
του χρονοδιαγράμματος εγκατάστασης θυρών ασφαλείας 
στα τραπεζικά καταστήματα της νησιωτικής χώρας». 

5. Το γεγονός ότι υφίσταται δικαιολογημένη αδυναμία 
έγκαιρης εγκατάστασης θυρών ασφαλείας εισόδου - εξό¬ 
δου σε μεγάλο ποσοστό του συνολικού αριθμού των κα¬ 
ταστημάτων πιστωτικών ιδρυμάτων στην νησιωτική χώρα. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Η παράγραφος 2Α του άρθρου 6 της υπ’ αριθμ. 3015/30/6 
από 23-3-2009 απόφασης «Καθορισμός όρων ασφαλείας 
καταστημάτων πιστωτικών ιδρυμάτων» (Β' 536), ως προ¬ 
στέθηκε με το άρθρο 2 της υπ’ αριθμ. 3015/30/6-ια' από 
1-2-2013 απόφασης (Β' 338), αντικαθίσταται ως εξής: 

«2Α. Οι διοικήσεις των πιστωτικών ιδρυμάτων οφεί¬ 
λουν να εγκαταστήσουν τις θύρες της περίπτωσης ε 1 
της παραγράφου 1 του άρθρου 2 στα καταστήματα 
που λειτουργούν στα νησιά Σύρος, Πάρος, Νάξος, Μύκο¬ 
νος, Τήνος, Σαντορίνη, Κέα, Μήλος, Σκιάθος, Σκόπελος, 
Αλόννησος, Λέσβος, Χίος, Σάμος, Λήμνος, Σαμοθράκη, 
Θάσος, Κέρκυρα, Κεφαλλονιά, Ζάκυνθος, Λευκάδα, Ρό¬ 
δος, Κως, Κάλυμνος, Σαλαμίνα, Αίγινα, Ύδρα, Πόρος, 
Σπέτσες, μέχρι την 30-11-2013 και στα καταστήματα 
που λειτουργούν στα υπόλοιπα νησιά της Χώρας μέχρι 
την 31-05-2014». 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2013 

Ο ΥΠΟΥΡΓΟΣ 

ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

